|  |  |  |
| --- | --- | --- |
| )  Bosna i Hercegovina  Uprava za indirektno-neizravno oporezivanje | Grb_Bosna | Босна и Херцеговина  Управа за индиректно oпорезивање |

**П Р Е Д Н А Ц Р Т**

На основу члана 49. Закона о царинској политици у Босни и Херцеговини (''Службени гласник БиХ'', број 58/15), члана 8. став 1. Закона о систему индиректног опорезивања у Босни и Херцеговини (''Службени гласник БиХ'', бр. 44/03, 52/04, 34/07, 4/08, 49/09, 32/13 и 91/17), члана 15. Закона о Управи за индиректно опорезивање (''Службени гласник БиХ'', број 89/05) и члана 61. став (2) Закона о управи ("Службени гласник БиХ", бр. 32/02, 102/09 и 72/17), директор Управе за индиректно опорезивање доноси

**О Д Л У К У**

**О ПОСЕБНИМ СЛУЧАЈЕВИМА У КОЈИМА СЕ**

**НЕ ПОДНОСИ ПРОВОЗНА ЦАРИНСКА ДЕКЛАРАЦИЈА**

**Члан 1.**

**(Предмет)**

Овом одлуком одређују се посебни случајеви у којима се не подноси царинска декларација за поступак провоза уз употребу новог комјутеризованог провозног система (NCTS) (у даљем тексту: провозна декларација).

**Члан 2.**

**(Случајеви када се не подноси провозна декларација)**

1. Провозна декларација не подноси се у случају када се роба која улази у царинско подручје Босне и Херцеговине (у даљем тексту: царинско подручје), по захтјеву декларанта, пријављује за одговарајуће царинско одобрено поступање или употребу код царинске испоставе која мјере царинског надзора обавља на царинском терминалу који за ту намјену користи и царински реферат на граничном прелазу преко којег роба улази у царинско подручје или код царинске испоставе која се налази поред или у непосредној близини наведеног граничног прелаза.
2. Став (1) овог члана примјењује се на сљедећим граничним прелазима:
3. гранични прелаз Изачић - Царинска испостава Бихаћ,
4. гранични прелаз Градишка - Царинска испостава Градишка,
5. гранични прелаз Доњи Свилај - Царинска испостава Доњи Свилај,
6. гранични прелаз Шамац - Царинска испоства Шамац,
7. гранични прелаз Брод - Царинска испостава Брод,
8. гранични прелаз Брчко - Царинска испостава Брчко,
9. гранични прелаз Орашје - Царинска испостава Орашје,
10. гранични прелаз Каракај - Царинска испостава Зворник,
11. гранични прелаз Братунац (Нови Мост) - Царинска испостава Братунац,
12. гранични прелаз Бијача - Царинска испостава Љубушки.

**Члан 3.**

**(Поступање у вези робе која улази у**

**царинско подручје преко граничног прелаза Рача)**

1. Осим ако то декларант жели, подношење провозне декларације не захтијева се када се роба која улази у царинско подручје преко граничног прелаза Рача, по захтјеву декларанта, пријављује за одговарајуће царинско одобрено поступање или употребу Царинској испостави Бијељина у сљедећим случајевима:
2. за робу без обзира на њено одредште у Босни и Херцеговини, под условом да за исту нема ограничења односно ничим није искључена надлежност Царинске испоставе Бијељина,
3. за збирну пошиљку из става (3) овог члана.
4. Став (1) овог члана не примјењује се за робу која улази у царинско подручје преко граничног прелаза Рача, а није у питању збирна пошиљка из става (3) овог члана, у сљедећим случајевима:
5. ако је за предметну робу надлежна друга царинска испостава (било да је та надлежност прописана, нпр. случај код одређених царинских повластица или друго, или је надлежност одређена царинским одобрењем које се односи на предметну робу, дозволом за увоз или друго),
6. ако је у питању роба која ће се пријавити за одговарајући увозни царински поступак по кућном увозном царињењу у складу са важећим царинским одобрењем, независно да ли је тим одобрењем и/или одобрењем за статус овлашћеног примаоца, као надзорна царинска испостава, одређена Царинска испостава Бијељина или нека друга царинска испостава.
7. У случају када предметна збирна пошиљка, поред робе из става (1) тачка а) овог члана садржи и робу из става (2) овог члана поступање је сљедеће:
8. роба из става (2) овог члана мора бити пријављена Царинској испостави Бијељина за поступак провоза по провозној декларацији, ради њеног упућивања у надлежну одредишну царинску испоставу,
9. ако је за робу из става (2) тачка б) овог члана, по одобрењу за кућно увозно царињнење и/или за статус овлашћеног примаоца, као надзорна царинска испостава, одређена Царинска испостава Бијељина, у том случају за исту се не може користити кућно увозно царињење нити статус овлашћеног примаоца, него редован поступак.
10. У случајевима из става (1) овог члана, Царински реферат на граничном прелазу Рача, ради идентификације робе, ставља царинске пломбе, гдје је то могуће у складу са царинским прописима.
11. Роба из става (2) овог члана која се уноси у царинско подручје преко граничног прелаза Рача мора се пријавити за поступак провоза подношењем провозне декларације царинском реферату на том граничном прелазу.
12. Царински реферат на граничном прелазу Рача и Царинска испостава Бијељина уредиће, у писаној форми, начин на који ће се међусобно обавјештавати о упућивању робе и њеном предочењу односно пријављивању Царинској испостави Бијељина, начин раздуживања исте и друго од утицаја на примјену ове одлуке.

**Члан 4.**

**(Документа која се прилажу уз царинску декларацију)**

Уз царинску декларацију по којој се роба из чл. 2. и 3. ове одлуке пријављује код царинске испоставе за одговарајуће царински одобрено поступање или употребу морају бити приложена сва документа која су потребна како при уласку робе у царинско подручје (нпр. одговарајуће дозволе и документа у вези инспекцијских контрола, зависно о којој роби је ријеч, то јест да ли предметна роба, при уласку у царинско подручје, подлијеже дозволи као мјери трговинске политике за улазак робе у царинско подручје или некој од инспекцијских контрола), тако и за царински одобрено поступање или употребу за које је роба пријављена царинској испостави.

**Члан 5.**

**(Међусобна царинска сарадња и вођење евиденције)**

1. У примјени ове одлуке, царински реферат преко којег роба улази у царинско подручје и одредишна царинска испостава уредиће, у писаној форми, начин на који ће царински реферат обавјештавати царинску испоставу о приспијећу превозног средства са робом и пратећим документима, начину предаје исте и престанку царинског надзора над робом од стране царинског реферата.
2. У примјени ове одлуке, царински реферати на граничним прелазима из чл. 2. и 3. ове одлуке, дужни су успоставити и водити одговарајућу евиденцију која мора најмање садржавати сљедеће податке: редни број, датум и вријеме уласка робе на граничном прелазу, податке о превозном средству (регистарске ознаке вучног и прикључног возила), трговачки назив робе (ако је у питању више роба, може се уписати: ''роба из фактуре .....'') и бруто масу робе, број и датум ЦМР-а и фактуре, податке о увознику/примаоцу робе, податке о шпедицији која предаје документа гдје је примјенљиво, датум и вријеме обавјештавања царинске испоставе о приспијећу превозног средства са робом и пратећом документацијом и податке о царинским службеницима царинског реферата и царинске испоставе који учествују у тој радњи и њихове потписе (податке за службенике царинске испоставе и њихове потписе гдје је примјенљиво), податке о броју (МРН) и датуму царинске декларације по којој је роба стављена у одговарајуће царински одобрено поступање или употребу у царинској испостави.
3. Царински реферати на граничном прелазу и царинске испоставе из чл. 2. и 3. ове одлуке дужни су успоставити сву неопходну међусобну сарадњу и комуникацију која ће им омогућити правилно и ефикасно поступање у примјени ове одлуке и контролу тог поступања.

**Члан 6.**

**(Изузеци од примјене ове одлуке)**

Ова одлука не примјењује се када је у случајевима из чл. 2. и 3. ове одлуке роба која улази у царинско подручје друмско моторно и прикључно возило, у ком случају се подноси провозна декларација.

**Члан 7.**

**(Престанак важења)**

Ступањем на снагу ове одлуке престаје важити Одлука о посебним случајевима у којима се не подноси провозна царинска пријава број: 01-02-2-1223-1/20 од 07.05.2020., 01-02-2-1223-3/20 од 08.05.2020. и 01-02-2-694-1/22 од 03.03.2022. године.

**Члан 8.**

**(Ступање на снагу)**

Ова одлука ступа на снагу даном почетка рада Царинске испоставе Братунац на локацији граничног прелаза Братунац (Нови мост) и објављује се на web страници УИО: [www.uino.gov.ba](http://www.uino.gov.ba) у дијелу под називом ''Прописи''.

**Д И Р Е К Т О Р**

Број: 01-02-2- \_\_\_\_\_\_\_\_\_\_\_\_ /23

Бања Лука, \_\_\_\_\_\_ 2023. године **Др МИРО ЏАКУЛА**